Idrettsgallaen 2013

Idrettsgallaen 2013 var en seremoni der Norges idrettsforbund og olympiske og paralympiske komité hedrer de største idrettsnavnene og beste prestasjonene, samt andre som gjorde en stor innsats for norsk idrett i 2012.

Hovedjuryen bestod av Jarle Aambø (leder), Karen-Marie Ellefsen, Hanne Haugland, Else-Marthe Sørlie Lybekk, Arnfinn Vik, Kjetil André Aamodt og Jan-Erik Aalbu. For første gang deles prisen for Årets funksjonshemmede utøver i en for kvinner og en for menn.

Prisutdelingen ble avholdt i Nordlyshallen på Hamar den 12. januar 2013 og gikk direkte på NRK. Programledere var Haddy Njie og Anne Rimmen, som året før. I tillegg var det etablert studio for sending fra Ruhpolding der skiskytterlandslaget oppholdt seg.

Kulturelle innslag i seremonien var ved Jonas Alaska, Silya Nymoen og Sirkus Eliassen. Kingwings Crew danset med Nasjonalballetten, samt innslag fra artistene som deltok på NRKs program Stjernekamp høsten 2012. De tidligere idrettsutøverne Marit Strømøy (vokal), Ole Klemetsen (gitar og vokal), Iver Horrem (elgitar og vokal) og Johan Remen Evensen (bass) stod sammen fremførte AC/DC sin låt You Shook Me All Night Long.

Årets navn

Prisen ble delt ut etter avstemning blant folket, en folkejury.

Kategorier, prisvinnere og nominerte 
Det er hovedjuryen som velger ut samtlige vinnere, bortsett fra utøvernes pris som blir stemt frem blant øvrige toppidrettsutøvere, og årets ildsjel som har en egen jury. Nytt av året er at årets funksjonshemmede utøver deles ut som to kategorier; en for kvinner og en for menn.

Referanser 

Idrettsgallaen
Sport i Norge i 2012
Sport i Norge i 2013